stanford-oval/wikipedia huggingface dataset:
פולי ברונשטיין
פעילות פוליטית

בשנת 2014 נכנסה לתפקיד מנכ"לית "קול אחד ישראל" – ארגון שנוסד בשנת 2002 ונועד לקדם את פתרון שתי המדינות לסכסוך הישראלי-פלסטיני. בדצמבר 2014, בעודה בתפקיד מנכ"לית קול-אחד, ניהלה את קמפיין V15, ביחד עם איתמר ויצמן ונמרוד דוויק, שיזמו אותו. הקמפיין נועד להעלות את אחוז ההצבעה של מצביעי השמאל והמרכז בבחירות 2015.
בשנת 2015, על הפלטפורמה של ארגון קול-אחד וקמפיין V15, הקימה ברונשטיין עם נמרוד דוויק את תנועת "דרכנו (ארגון)" וכיהנה כמנכ"לית התנועה עד לשנת 2020.
היא הובילה עם "דרכנו" בנובמבר 2017 ו-2018 את עצרת יום השנה לרצח יצחק רבין בכיכר רבין ואת המסע לכתיבת "אמנת השיח הישראלית" (עם עודד רביבי) בהשתתפות 24 ארגוני חברה אזרחית, עליה חתמו חברי כנסת מכל סיעות הבית. בשנים 2019 ו-2020 ניהלה 3 קמפיינים במהלך 3 מערכות בחירות רצופות תחת הכותרת "בוחרים במי שמחבר בינינו – שמים את ישראל במרכז" ו"ממשלה קיצונית סכנה לאומית".
בטלוויזיה

במאי 2023 השתתפה בתוכנית הטלוויזיה התיעודית "מדורות השבטים" של כאן 11. בשנת 2023 הגישה לצד גדי טאוב את התוכנית מבקרי המדינה בערוץ כנסת.
מגישה מתחילת 2024 בערוץ כנסת את התוכנית "נקודת אמצע". העונה הראשונה הייתה לצידו של יהודה שלזינגר והעונה השנייה לצידו של אריאל שנבל.
כתיבה

בשנים 1999–2002 שימשה כעורכת, כותבת ורכזת כתבים במוסף "כלכלה" של העיתון ידיעות אחרונות.
בינואר 2022 יצא לאור בהוצאת "ידיעות ספרים" ספרה "תור המתינות – מסע אישי מהשמאל אל המרכז" אשר מתאר את רעיון המתינות הפוליטית והחברתית על דרך סיפורה האישי.
חיים אישיים

ברונשטיין מתגוררת בתל אביב עם בן זוגה, ד"ר יואב הלר, ושני ילדיהם.
הערות שוליים

↑  קישור לתכנית נקודת האמצע, התכנית נקודת האמצע בערוץ הכנסת, באתר הכנסת, ‏04/02/25
↑  יאיר צוקר,'"`UNIQ--nowiki-00000001-QINU`"'‏הוועדה לקידום ספורט הנשים בישראל התכנסה לראשונה, מיכל הרצוג: "נדרש שינוי גדול", באתר דבר העובדים בארץ ישראל, 24 במאי 2022
↑  טל שלו‏, סערה בקרן היסוד: מינוי המנכ"לית החדשה בוטל יום לפני כניסתה לתפקיד, באתר וואלה, 1 ביוני 2020
↑  עוז רוזנברג,'"`UNIQ--nowiki-00000004-QINU`"'‏חברי V15 לא מתייאשים מהכישלון בבחירות: "גם הימין וגם השמאל מדוכאים", באתר מעריב אונליין, 3 בדצמבר 2015
↑  פולי ברונשטיין,'"`UNIQ--nowiki-00000006-QINU`"'זו הסיבה שהזמנו את הפוליטיקאים לעצרת, באתר ynet, 1 בנובמבר 2018
↑   סדרה תיעודית חדשה 📽️ מדורות השבטים | פרק 1 - הסדר יחזור על כנו: שנים 1993 עד 2000, סרטון בערוץ "כאן 11 - תאגיד השידור הישראלי", באתר יוטיוב (אורך: 54:42)
↑  בתאל קולמן, פולי ברונשטיין: כך הפסקתי להפחיד והתחלתי לאהוב את הימין, באתר www.makorrishon.co.il, ‏8.1.2022
| --- | --- |
בקרת זהויות :  NLI: 987010819725005171  VIAF: 20164295044908411542   WorldCat (עם VIAF): 20164295044908411542
כתריאל רפפורט

רחוב כתריאל על שם כתריאל רפפורט בראשון לציון
כתריאל רפפורט (26 בנובמבר 1871, י"ג בכסלו ה'תרל"ב - 1941, ה'תש"ב) היה ראש הוועד ה-11 בראשון לציון, סגן ראש הוועד הפועל, חבר בוועד המושבה החקלאי ומזכיר הוועד החקלאי.
ביוגרפיה

כתריאל רפפורט נולד לרחל בילה וטוביה חיים בעיירה ריבינסק, רוסיה. הוא קרוי על שם סבו מצד האב. בשנת 1880 עלה עם הוריו ואחיו לארץ ישראל. הם התיישבו בירושלים, שם למד רפפורט בתלמוד התורה "עץ חיים".
בשנת 1884 עבר לראשון לציון, שם למד למשך תקופה בבית הספר "חביב", והיה מבין בוגריו הראשונים. כנער, החל את פעילותו הציבורית במושבה. בשנת 1905 נבחר למוכתר המושבה. את זמנו הפנוי העביר באמצעות השתתפות בוועד ערבי הקריאה, בוועד בית הספרים, בוועד השומרים, כיהון כראש ועד בית הספר וניגון באורקסטרה.
רפפורט היה מזכיר המושבה, ולאחר מכן ראש ועד המושבה בשנים 1921-1918 ו-1928. כראש הוועד רכש את אדמת בית דגון ואת אדמות סרפנד-אל-חרב ("אחוזה"). בתקופת כהונתו נסלל כביש חדש מבית הפקידות עד המחנה הצבאי הבריטי "סרפנד" (רחוב ירושלים), נעשו תיקונים סניטריים במושבה, אושרו חוק בניין בתים והתוכנית להקמת שכונת "אביבה", נמסר מגרש בן שני דונמים ל"קרן הגאולה" והוחלפו המשקלים בחנויות למשקלים מדויקים יותר.
מאוחר יותר עבד בתור כורם. בתפקיד זה, רפפורט הוזמן לבקר שלוש פעמים בארמונו הפרטי של הברון אדמונד דה רוטשילד בפריז. שלוש פעמים נשלח לתת ביקורת לסניפי היקב באמריקה, קנדה, אירופה, מצרים וסוריה. שליחותו באמריקה לוותה בהמלצתו של הרב קוק. הוא כיהן כראש הוועד החקלאי מספר פעמים ובמשך 13 שנים היה לחבר במועצת היקב ואגודת הכורמים של ראשון לציון וזכרון יעקב.
בשנת 1918, השתתף באספה המכוננת ביפו כנציג של ארגונים שונים במושבה. בשנה זו נמנה עם מייסדי בנק "קופת עם" ביפו ובמשך 20 שנה היה חבר במועצה ובהנהלה של הבנק. החל משנת 1926, ובמשך שנים רבות, ניהל סניף של חברת ייצור היין "כרמל מזרחי" ביפו יחד עם ראובן סגל. בשנת 1925, רפפורט סייע להקמתה של הגימנסיה "בנימינה" בראשון לציון. בשנת 1936, השתתף בטקס הנחת אבן הפינה למוזיאון רוטשילד, אך המוזיאון לא הוקם בסופו של דבר.
משפחתו

לכתריאל היו שלושה אחים, בוריס ברוך ושמעיה סימון ואחיו החורג שלמה יצחק אחאי.
אביו, טוביה חיים רפפורט, היה שוחט ובודק ופוסק. הוא לימד אותו תורה בהיותו ילד.
רפפורט נשא לאישה את ציפורה טיקולסקי. נולדו להם ארבעה ילדים: יהודית (רפפורט) שילוני, אבשלום רפפורט, שפרה חיה (רפפורט) דייקן ובלה (רפפורט) מילר.
הנצחה

רחוב בראשון לציון קרוי על שמו.
הערות שוליים

1 2 3 4 5 6 7 8  כתריאל רפפורט, באתר אלבום המשפחות
1 2 3 4 5  דוד תדהר, כתריאל רפפורט, באתר אנציקלופדיה לחלוצי הישוב ובוניו
1 2 3  ⁨כתריאל רפפורט ⁩ | ⁨הבקר⁩ | 11 דצמבר 1941 | אוסף העיתונות | הספרייה הלאומית, באתר www.nli.org.il
↑  ⁨כתריאל רפפירט ן ⁩ | ⁨הארץ⁩ | 23 נובמבר 1931 | אוסף העיתונות | הספרייה הלאומית, באתר www.nli.org.il
זאת שלי

| --- | --- |

כרזת הסדרה
 שיר הנושא:  "עד מחרתיים" מאת איתי שמעוני, בביצועו של לירון בכר
 סוגה:  קומדיה, סדרת נוער, דרמת נעורים 
 יוצרים:  חגית ביליה, ליאור כפיר רפאל 
 כותבים:  ליאור כפיר רפאל, נדב בן סימון 
 בימוי:  אילן רוזנפלד 
 שחקנים:  מיקה סגל משה אשכנזי   ליטל שוורץ  רועי רביב   שמואל וילוז'ני  עידן שלו   רוני הדר   יהודה בוחבוט
 ארץ מקור:  ישראל 
 שפות:  עברית 
 מספר עונות:  1 
 מספר פרקים:  10 
 הפקה
 מפיק:  אסנת סרגה   שירלי אורן   שלומי אליעזר   לימור אורנשטיין
 חברת הפקה:  yes הטלוויזיה בלוויין, ענני פרמאונט 
 אורך פרק:  22 דק' 
 שידור
 רשת שידור:  טין ניק 
 תקופת שידור מקורית:  6 ביוני 2021 – 21 ביוני 2021 
 קישורים חיצוניים
 אתר רשמי
 דף התוכנית ב-IMDb
 
זאת שלי היא סדרת קומדיה ישראלית ששודרה ב-yes בשנת 2021, בערוץ טין ניק. הסדרה הייתה מועמדת לפרס בקטגוריית הבימוי הטוב ביותר לסדרה קומית בטקס פרסי הטלוויזיה לילדים ונוער לשנת 2022.
עלילה

שלי, המתגוררת עם אמהּ בחו"ל, חוזרת לישראל לביקור ומגלה שהמועדון הסטנד-אפ שבבעלות אבא שלה עומד להיסגר. שלי מציעה לאביה להפוך את המועדון למועדון לילדים בלבד. שלי, החולמת להיות סטנדאפיסטית, מתביישת בהתחלה לגשת לבמה אך עם הזמן היא לומדת, עולה לבמה ומצחיקה את כולם.
דמויות > דמויות ראשיות

שלי בן-זקן (מיקה סגל) – בת להורים גרושים אשר אמא גרה בחו"ל ואבא גר בארץ, חולמת להיות סטנדאפיסטית. על תפקידה הייתה סגל מועמדת לפרס השחקנית הטובה ביותר בסדר קומית בטקס פרסי הטלוויזיה והנוער של האקדמיה הישראלית לקולנוע וטלוויזיה, ולפרס "פריצת השנה במשחק" בטקס נבחרי השנה של אתר פרוגי.
אודי בן-זקן (משה אשכנזי) – אביה של שלי, יש לו מועדון בשם "אודיז" אך הוא נסגר ושלי ביתו מקימה גם היה מועדון כמוהו.
סימה פומפה (ליטל שוורץ) – אמא של סאצ'ה, עובדת כאינסטלטורית, גרועה מאוד בהכנת מיצים, עוזרת לשלי בבניית המועדון שלה.
נטע "ורסצ'ה" פומפה (רועי רביב) – בנה של סימה אשר עוזר לשלי להקים את המועדון שלה, אוהב לבשל.
גדי בן-זקן (שמואל וילוז'ני) – סבא של שלי ואבא של אודי, סטנדאפיסט בעברו, אוהב לרדת על בנו.
ליעד (עידן שלו) – אושיית רשת, שונא את שלי והמועדון שלה עד כדי כך שעושה שיימינג עליו אך בסוף אוהב את המועדון ואף עלה ועשה סטנדאפ בעצמו.
מיכל (רוני הדר) – אמא של שלי וגרושתו של אודי, גרה בחו"ל, לא מסכימה לשלי לעשות סטנדאפ אך שלי לא שואלת אותה, בסוף העונה חוזרת לארץ ומסכימה לשלי לעשות את מה שהיא רוצה.
דמויות > דמויות אורחות

איתי שלפק – מיצולוג מועמד
עומר עציון – אריק
יעל טל – מנהלת "שטיינר שטיינר שטיינר וחזי"
ציפי שביט – בתפקיד עצמה
תומר פישמן – איתמר
ליאל אלי – תום מאפין
קובי מאור – בן סימון
איתן גימלמן – יוני
שחר חסון – בתפקיד עצמו
סקירת סדרה

| עונה | עונה | פרקים | פרקים | שודרה לראשונה (ישראל ישראל)> הפרק הראשון | שודרה לראשונה (ישראל ישראל)> הפרק האחרון |
| --- | --- | --- | --- | --- | --- |
|  | 1 | 10 | 10 | 6 ביוני 2021 | 21 ביוני 2021 |
| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 1 | פרק 1 | אילן רוזנפלד | ליאור כפיר רפאל, נדב בן סימון, יעל כץ, נעם נבו | 6 ביוני 2021 |
מה קורה לאודי כשהבת שלו, שלי (15), באה מאמריקה ומודיעה שהיא באה לכל החופש הגדול. אודי בדיוק מחשב מסלול מחדש, מועדון הסטנדאפ שלו עומד להיסגר וזה לא הולך טוב עם הביקור הארוך של בתו. מזל שסבא שלה, גדי והשכנים סימה ובנה ורסאצ'ה מתערבים.
| 2 | 2 | פרק 2 | אילן רוזנפלד | ליאור כפיר רפאל, נדב בן סימון, יעל כץ, נעם נבו | 7 ביוני 2021 |
למרות ההתנגדות והחששות, שלי מתגלה כאשת עסקים ממולחת כשהיא מצילה את המועדון ובעזרת ורסאצ'ה הBFF הופכת את המועדון סטנדאפ ל..מועדון ילדים. הכל הולך נהדר עד שליעד הילד הכי לא נחמד בא לבקר.
| 3 | 3 | פרק 3 | אילן רוזנפלד | ליאור כפיר רפאל, נדב בן סימון, יעל כץ, נעם נבו | 8 ביוני 2021 |
שלי וסאצ'ה מבינים שכדי להביא קהל ילדים למועדון צריך לעשות השקה עם גלאם וכוכב ילדים ידוע, רק שליעד מנסה בכל דרך לחבל להם. האם יצליח?
| 4 | 4 | פרק 4 | אילן רוזנפלד | ליאור כפיר רפאל, נדב בן סימון, יעל כץ, נעם נבו | 9 ביוני 2021 |
סוף סוף יש אירוע! למועדון מגיעים אב ובנו, האבא מתעקש לחגוג לבנו את החגורה החדשה בקרטה. רק שיש בעיה קטנה ששלי וסאצ'ה מבינים תוך כדי ההכנות, סתיו, הילד,לא ממש מתחבר לקארטה, אלא לדברים אחרים.
| 5 | 5 | פרק 5 | אילן רוזנפלד | ליאור כפיר רפאל, נדב בן סימון, יעל כץ, נעם נבו | 13 ביוני 2021 |
בבית של גדי אודי ושלי הלך הדוד שמש ואין מים חמים. סימה קובעת שחייבים להחליף דוד וזה יעלה בוכטה. אי אפשר להתקלח וכולם מסתובבים מסריחים, שלי מוצאת פתרון מאוד יצירתי לשלם על הדוד החדש.
| 6 | 6 | פרק 6 | אילן רוזנפלד | ליאור כפיר רפאל, נדב בן סימון, יעל כץ, נעם נבו | 14 ביוני 2021 |
ציפי שביט האחת והיחידה מגיעה למועדון לאסוף את הנכד שלה, מפגש בינה לבין גדי חושף את העבר המפואר שלהם יחד כצמד פפיון. שלי הממולחת ישר רוקחת איחוד שיקפיץ את המועדון, רק שזה לא כזה פשוט.
| 7 | 7 | פרק 7 | אילן רוזנפלד | ליאור כפיר רפאל, נדב בן סימון, יעל כץ, נעם נבו | 15 ביוני 2021 |
תום מאפין, אושיית קאפקייקס וכוכבת רשת בוחרת לחגוג את ה-100K שלה במועדון, ב-שליז, סאצ'ה כל כך מתרגש שהוא קצת מאבד את הצפון ואת המתכון הסודי שלו לקאפקייקס.
| 8 | 8 | פרק 8 | אילן רוזנפלד | ליאור כפיר רפאל, נדב בן סימון, יעל כץ, נעם נבו | 16 ביוני 2021 |
שלי מאוהבת מעל הראש בעמית, זה גורם לה לעשות שטויות וזה מפריע לה לנהל את המועדון כמו שצריך. סאצ'ה מוצא פתרון יצירתי לבעיה.
| 9 | 9 | פרק 9 | אילן רוזנפלד | ליאור כפיר רפאל, נדב בן סימון, יעל כץ, נעם נבו | 20 ביוני 2021 |
שלי מכריזה על תחרות כישרונות במועדון: "הכשרון שנשאר אחרון" סימה אחלה אמא,מחליטה להוכיח לכולם שהיא טובה בסטנדאפ, חוץ מסאצ'ה כולם מטילים בה ספק.שלי מופתעת משני דברים: ליעד שעולה להתחרות ואפילו טוב בזה ומישהי מיוחדת שיושבת בקהל
| 10 | 10 | פרק 10 | אילן רוזנפלד | ליאור כפיר רפאל, נדב בן סימון, יעל כץ, נעם נבו | 21 ביוני 2021 |
אמא של שלי באה במפתיע. שלי פוחדת שאמא שלה תתבאס כשתגלה עד כמה היא אוהבת סטנדאפ, אבל אמא של שלי זורמת הרבה יותר ממה שציפתה.
הערות שוליים

↑  מילות השיר "עד מחרתיים", באתר שירונט
↑  קיץ ברבנר,'"`UNIQ--nowiki-00000002-QINU`"'‏כוכבת בלי הפסקה: האקדמיה לקולנוע וטלוויזיה תעניק לציפי שביט פרס מפעל חיים , באתר מעריב אונליין, 29 בנובמבר 2022
↑  פרסי הטלוויזיה לילדים ונוער ה-2, באתר האקדמיה הישראלית לקולנוע ולטלוויזיה
↑   טקס נבחרי השנה של פרוגי 2021 | עם כל הזוכים הגדולים!, סרטון בערוץ "אתר הנוער פרוגי", באתר יוטיוב (אורך: 40:27), 30 בדצמבר 2021
שער שומרון (מועצה מקומית)

ערך זה עוסק במועצה מקומית במערב השומרון. אם התכוונתם לאזור תעשייה או למחלף בשם זה, ראו .
שער שומרון היא התנחלות במעמד מועצה מקומית במערב השומרון, שהוכרזה בשנת 2022, התשפ"ב. היישוב נוצר על ידי איחוד היישובים עץ אפרים ושערי תקווה, שהשתיכו קודם לכן למועצה אזורית שומרון.
היסטוריה > שערי תקווה

שערי תקווה היה היישוב הראשון ביהודה ושומרון שהוקם ביוזמה עסקית פרטית. הוא הוקם על ידי יערי רוזן ורחל רהט, באמצעות חברה בבעלותם בשם "יו"ש השקעות מקרקעין ופיתוח בע"מ". בשנת 1980 רכשו את הקרקעות שבתחום הכפר עזון עתמה שמאוחר יותר הוקמו עליהן היישובים שערי תקווה ועץ אפרים. עם רכישת הקרקעות הם החלו בקידום תוכנית בנין עיר וחלוקת השטח למגרשים לבניה פרטית. כמו כן החלו לשווק את הקרקעות באמצעות אסיפות ופגישות ברחבי המדינה, כדי לשכנע אנשים לרכוש מגרשים לבניית בתים פרטיים במחיר של בין 2,000 ל-4,000 דולר לדונם ועלות בנייה שהיא שליש מהעלות בתחומי הקו הירוק. לאחר שנתיים של שיווק, כל המגרשים נרכשו, ובינואר 1982 נערך טקס עליה לקרקע.
היסטוריה > עץ אפרים

היישוב עץ אפרים הוקם בשנת 1984, גם הוא על ידי יערי רוזן ורחל רהט.
ניסיונות לאיחוד הרשויות

הוועדה למבנה מוניפאלי ביישובי יו"ש (אורנית, אלקנה, עץ אפרים ושערי תקווה) בראשות משה ליבוביץ המליצה ביולי 2001 לשאוף לאיחוד עתידי של אורנית, אלקנה, עץ אפרים ושערי תקווה תוך שימור המצב הקיים באופן זמני.
הוועדה לאיחוד רשיות מקומיות באזור יהודה ושומרון בראשות נילי שחורי המליצה ביוני 2003 על איחוד אלקנה, עץ אפרים ושערי תקווה, וכן המליצה על איחוד שלושתם עם אורנית כמועצה אזורית, והכליל בה את אזור התעשייה שער שומרון.
ביולי 2008 ועדה נוספת בראשות יעקב אמיתי המליצה לאחד את ארבעת היישובים למועצה אחת.
ב־2017 מינה שר הפנים אריה דרעי ועדה נוספת לבחינת איחוד ארבעת היישובים. הוועדה המליצה אל איחודם כרשות מקומית אחת.
ניסיונות לאיחוד הרשויות > ההכרזה על איחוד היישובים

במאי 2022 אלוף פיקוד מרכז יהודה פוקס חתם על הצו לאיחוד היישובים ובכך הושלם המהלך שנרקם כשבע שנים וקיבל את תמיכתם ואישורם של שרת הפנים איילת שקד ושר הביטחון בני גנץ. על פי נתוני הלמ"ס, ערב ההכרזה על האיחוד היו ביישוב שערי תקווה כ-6,100 תושבים, וביישוב עץ אפרים כ-2,600 תושבים.
בסוף מאי 2022 מינתה שרת הפנים איילת שקד את אבי רואה ליו"ר המועצה המקומית שער השומרון.
לפי נתוני הלשכה המרכזית לסטטיסטיקה (הלמ"ס) נכון לסוף דצמבר 2024 (אומדן), מתגוררים בשער השומרון 8,801 תושבים, מתוכם 8,763 תושבי ישראל (מקום 191 בדירוג רשויות מקומיות בישראל).  שינוי בגודל האוכלוסייה ‎-0.4% בשנה‏.  אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 88.9%. השכר החודשי הממוצע של שכיר במשך שנת 2021 היה .. ש"ח (ממוצע ארצי: 11,330 ש"ח).
ראשי המועצה

אבי רואה (מינוי של שרת הפנים) 2022 - מכהן
הערות שוליים

↑  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
1 2  מספר שלילי משמעו הקטנת האוכלוסייה
1 2 3  הנתונים לפי טבלת רשויות מקומיות של למ"ס עבור 
סוף 2022
↑  קלמן ליבסקינד,'"`UNIQ--nowiki-00000006-QINU`"'‏על איילת שקד, על יוסי דגן, ועל המועצה המקומית החדשה בשומרון, באתר מעריב אונליין, 28 במאי 2022
↑  אידיאולוגיה וכסף, מעריב, 14 בדצמבר 1982
↑  יאיר קוטלר,'"`UNIQ--nowiki-00000009-QINU`"'למכירה:רוב אדמות יהודה ושומרון, מעריב, 15 באוקטובר 1982
↑  שערי התקוה: בהלה לזהב, מעריב, 21 בינואר 1983
1 2 3  ועדה לאיחוד רשויות מקומיות אורנית, אלקנה, שערי תקווה ועץ אפרים דו"ח הוועדה, באתר משרד הפנים, ‏יולי 2008
↑  "איחוד הרשויות טוב למדינת ישראל", באתר ערוץ 7, 4 בדצמבר 2017.
↑  בחינת איחוד הרשויות המקומיות: אורנית, אלקנה והוועדים המקומיים שערי תקווה ועץ אפרים, באתר משרד הפנים, ‏דצמבר 2017
↑  אריה יואלי,'"`UNIQ--nowiki-00000011-QINU`"'‏שני הישובים בשומרון יאוחדו למועצה מקומית, באתר "סרוגים", 10 במאי 2022
↑  אפרת פורשר,'"`UNIQ--nowiki-00000013-QINU`"'לאחר 24 שנים: מועצה מקומית חדשה בשומרון, באתר ישראל היום, 10 במאי 2022
↑  התפקיד החדש של אבי רואה: יו"ר המועצה המקומית שער השומרון, באתר ערוץ 7, 31 במאי 2022
↑  גיא עזרא,'"`UNIQ--nowiki-00000017-QINU`"'‏נבחר יו"ר למועצה המקומית החדשה 'שער השומרון', באתר "סרוגים", 31 במאי 2022
| מחוז יהודה ושומרון |
| --- | --- | --- |
| נפות | נפת יהודה ושומרון חופפת את שטח המחוז | מפת מחוז יהודה ושומרון |
| ערים | אריאל • ביתר עילית • מודיעין עילית • מעלה אדומים | מפת מחוז יהודה ושומרון |
| מועצות מקומיות | אורנית • אלפי מנשה • אלקנה • אפרת • בית אל • בית אריה-עופרים • גבעת זאב • היישוב היהודי בחברון • הר אדר • מעלה אפרים • עמנואל • קדומים • קריית ארבע • קרני שומרון • שער השומרון | מפת מחוז יהודה ושומרון |
| מועצות אזוריות | גוש עציון • הר חברון • מגילות • מטה בנימין • ערבות הירדן • שומרון | מפת מחוז יהודה ושומרון |
חואנמי חימנס

חואן מיגל חימנס לופס (בספרדית: Juan Miguel Jiménez López, נהגה: [ˈxwam miˈɣel xiˈmeneθ ˈlopeθ]; נולד ב-20 במאי 1993 בקואין, מלאגה, ספרד), הידוע יותר בשם חואנמי (בספרדית: Juanmi), הוא כדורגלן ספרדי המשחק בעמדת החלוץ בחטאפה מהלה ליגה, בהשאלה מריאל בטיס.
קריירת מועדונים > מאלגה

חואנמי התבלט כבר בגיל צעיר מה שגרם לאקדמיה של מאלגה להחתים אותו. וברב שנותיו בנוער הוא שיחק בקטגוריית גיל גבוהה מזו שהוא השתייך אליה. בעונת 2009/2010 הוא הועלה לקבוצה הבוגרת, ששיחקה בליגה הספרדית הבכירה הלה ליגה, בהדרכת המאמן חואן רמון מונייס. את הופעת הבכורה שלו בקבוצה הבוגרת ערך חואנמי לפני גיל 17 במסגרת שמינית גמר גביע המלך שנערך ב-13 בינואר 2010 בקולוסיאום אלפונסו פרס, המשחק הסתיים בהפסד 5−1 לחטאפה. אך חואנמי כבש את השער המצמק של מאלגה, ובכך הפך לכובש הצעיר ביותר בתולדות מאלגה.
ארבעה ימים לאחר מכן, ערך חואנמי את הופעת הבכורה שלו בליגה כששיחק 8 דקות בניצחון 0−1 של מאלגה על אותה יריבה. והפך לשחקן הצעיר ביותר שמופיע במדי מאלגה בליגה הבכירה.
בעונת 2010/2011, שבר חואנמי שיא נוסף, כשב-12 בספטמבר 2010, במשחק שנערך במסגרת המחזור השני בלה ליגה, כבש חואנמי צמד שערים בניצחון 3−5 על ריאל סרגוסה, והפך בכך לשחקן הצעיר ביותר שכובש "צמד" בלה ליגה ובכך שבר את שיאם של ראול ובויאן קרקיץ'. שיא שהחזיק מעל 9 שנים ונשבר בעונת 2019/2020 על ידי שחקן ברצלונה אנסו פאטי.
בעונת 2011/2012 בעקבות החתמתו של החלוץ ההולנדי רוד ואן ניסטלרוי חל פיחות במעמדו של חואנמי והוא לא זכה לדקות רבות, אך המועדון חווה עונת שיא, סיים במקום הרביעי בליגה מה שזיכה אותו בכרטיס לליגת האלופות. בעונת 2012/2013 ערך חואנמי את הופעת הבכורה שלו בליגת האלופות במסגרת שלב הבתים, בהדרכת המאמן מנואל פלגריני.
לאחר שלא זכה לדקות משחק רבות, הוא עבר, ב-15 בינואר 2013, בהשאלה לראסינג סנטנדר מהליגה הספרדית השנייה.
לאחר חצי עונה בסנטנדר שב חואנמי למאלגה לקראת עונת 2013/2014, בהדרכהמאמן הגרמני ברנד שוסטר זכה חואנמי לדקות רבות יותר, ואף כבש מספר שערים.
עונת 2014/2015 הייתה עונת שיא עבור חואנמי שפרח תחת הדרכתו של המאמן הספרדי חאבי גארסיה, כשסיים כמלך שערי הקבוצה באותה עונה, עם 8 שערים והוביל את הקבוצה לסיים בחלק העליון של הטבלה. והודות לעונה המרשימה שלו, הוא הצליח למשוך את תשומת ליבו של מאמן נבחרת ספרד ויסנטה דל בוסקה. שזימן אותו לסגל הנבחרת לקראת צמד משחקים של הנבחרת אחד במסגרת מוקדמות יורו 2016 נגד נבחרת אוקראינה ואחד במסגרת משחק ידידות נגד נבחרת הולנד.
קריירת מועדונים > סאות'המפטון

ב-16 ביוני 2015, חתם חואנמי על חוזה ל-4 שנים בקבוצת סאות'המפטון מהפרמייר ליג, אשר שילמה את סעיף השחרור שלו על סך 7 מיליון אירו. את הופעת הבכורה שלו במדי סאות'המפטון ערך חואנמי ב-30 ביולי כשעלה כמחליף בניצחון 0−3 של סאות'המפטון על ויטסה ארנהם ההולנדית במסגרת סיבוב המוקדמות השלישי בליגה האירופית. עם זאת, במהלך העונה הוא בקושי נלקח בחשבון על ידי המאמן רונלד קומאן והיה לחלוץ הרביעי של הקבוצה אחרי גרציאנו פלה, שיין לונג וצ'רלי אוסטין. הוא שיחק רק ב-19 משחקים מתוכם רק 12 בליגה, בכולם עלה מהספסל, ולא כבש אף שער.
קריירת מועדונים > ריאל סוסיאדד

לאחר הכישלון באנגליה ב-9 ביוני 2016 שב חואנמי לליגה הספרדית כשחתם בשורות ריאל סוסיאדד, ששילמה תמורתו קרוב ל-4 מיליון יורו לסאות'המפטון.
את משחק הבכורה שלו במדי סוסיאדד הוא ערך ב-21 באוגוסט 2016 בהפסד 3−0 לריאל מדריד, ואת שער הבכורה שלו הוא כבש שישה ימים לאחר מכן בניצחון של סוסיאדד 0−2 נגד אוסאסונה. במחזור האחרון של העונה הוא הבקיע שער שוויון נגד סלטה ויגו בדקה האחרונה של המשחק, ובכך הקנה לסוסיאדד נקודה חשובה שנתנה לה את המקום ה-6 בליגה ואת הכרטיס למוקדמות הליגה האירופית. בנוסף, הוא סיים כמלך השערים של הקבוצה, כשהבקיע בסך הכל 15 שערים ב-41 משחקים בכל המסגרות.
בעונה שלאחר מכן המשיך חואנמי לבלוט וסיים את העונה עם 10 שערים ב-38 הופעות, 8 מתוכם בליגה. כשב-14 בספטמבר 2017 ערך חואנמי את הופעת הבכורה שלו עם ריאל סוסיאדד בליגה האירופית. וב-2 בנובמבר 2017 הוא כבש את שערו הראשון באירופה בניצחון 0−3 של סוסיאדד על וארדאר סקופיה הצפון מקדונית במסגרת המחזור הרביעי של שלב הבתים.
בעונת 2018/2019 חלה ירידה במספרים של חואנמי והוא סיים אותה עם 6 שערים ב-34 הופעות בכל המסגרות, 5 מתוכם בליגה.
קריירת מועדונים > ריאל בטיס

ב-14 ביוני 2019, חתם חואנמי על חוזה לחמש שנים בריאל בטיס תמורת סכום של 8 מיליון יורו. אך את הרב המכריע של עונת הבכורה שלו במועדון הוא בילה מחוץ למגרשים בעקבות פציעה ברגל שמאל.
את שערו הראשון בקבוצה כבש חואנמי רק ב-28 ביוני 2020, בהפסד 2–4 בחוץ מול לבאנטה . גם בעונה שלאחר מכן המספרים של חואנמי לא היו מרשימים והוא סיים אותה עם 4 שערים ב-20 הופעות בסך הכל בכל המסגרות. אך את עונת 2021/2022 פתח חואנמי בצורה טובה, כאשר ב-28 בנובמבר 2021 כבש חואנמי שלושער בפעם הראשונה בקריירה שלו בניצחון 3–1 על אותה לבאנטה, ואת הסיבוב הראשון של העונה סיים כסגן מלך השערים עם 11 כאלה, ואף זכה בתואר מצטיין חודש דצמבר בליגה. ובסך הכל הייתה זו עונת השיא של חואנמי כשסיים אותה עם 16 שערים ב-33 הופעות בליגה ו-20 שערים ב-46 הופעות בכל המסגרות. ב-8 בספטמבר 2022 נפצע חואנמי במשחק במסגרת שלב הבתים בליגה האירופית נגד ה.י.ק. הלסינקי. ולא חזר למגרשים עד ינואר 2023. ואת עונת 2022/2023 הוא סיים עם 4 שערי ליגה בלבד ב-22 הופעות.
קריירת מועדונים > ריאל בטיס > השאלות לאל-ריאד וקדיס

ב-20 באוגוסט 2023 הושאל חואנמי לעונה אחת לאל-ריאד מליגת העל הסעודית. עד פברואר הוא כבש שער בודד ב-16 הופעות בליגה. וב-1 בפברואר הוא שב לספרד והושאל לקדיס מהלה ליגה. בקדיס הוא הופיע ב-16 משחקים כבש 3 שערים אך לא הצליח לסייע לה להיחלץ מירדה לסגונדה ליגה, ובסיום העונה הוא שב לריאל בטיס.
ב-31 בינואר 2025 הושאל אל חטאפה.
קריירה בינלאומית

חואנמי שיחק בנבחרות הצעירות של ספרד בקטגוריות U17, U16 ו-U19. ואף זכה פעמיים ברציפות עם נבחרת ספרד עד גיל 19 באליפות אירופה בכדורגל עד גיל 19 שנערכו ברומניה ב-2011 ובאסטוניה ב-2012, ואף כבש שני שערים.
ב-23 במרץ 2015, זומן חואנמי לראשונה לנבחרת הבוגרת על ידי המאמן ויסנטה דל בוסקה, לקראת משחק מוקדמות יורו 2016 מול אוקראינה ומשחק ידידות נגד הולנד, לאחר שהחלוץ דייגו קוסטה נפצע בשריר הירך האחורי. את הופעת הבכורה שלו הוא ערך ב-31 במרץ במשחק שהתקיים באמסטרדם ארנה, הוא פתח בהרכב ופינה את מקומו לאלברו מוראטה בהפסד של ספרד 0–2 להולנד.
סטטיסטיקת קריירה > מועדונים

מעודכן ל-10 בנובמבר 2024
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | גביע הליגה> הופעות | גביע הליגה> שערים | אירופה> הופעות | אירופה> שערים | אחר> הופעות | אחר> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| מאלגה | 2009/2010 | לה ליגה | 5 | 0 | 1 | 1 | — | — | — | — | — | — | 6 | 1 |
| מאלגה | 2010/2011 | לה ליגה | 17 | 4 | 0 | 0 | — | — | — | — | — | — | 17 | 4 |
| מאלגה | 2011/2012 | לה ליגה | 6 | 1 | 1 | 1 | — | — | — | — | — | — | 7 | 2 |
| מאלגה | 2012/2013 | לה ליגה | 1 | 1 | 4 | 0 | — | — | 2 | 0 | — | — | 7 | 1 |
| מאלגה | סה"כ | סה"כ | 29 | 6 | 6 | 2 | — | — | 2 | 0 | — | — | 37 | 8 |
| ראסינג סנטנדר (השאלה) | 2013 | הליגה הספרדית השנייה בכדורגל | 19 | 0 | 0 | 0 | — | — | — | — | — | — | 19 | 0 |
| ראסינג סנטנדר (השאלה) | סה"כ | סה"כ | 19 | 0 | 0 | 0 | — | — | 0 | 0 | — | — | 19 | 0 |
| מאלגה | 2013/2014 | לה ליגה | 22 | 4 | 2 | 1 | — | — | — | — | — | — | 24 | 5 |
| מאלגה | 2014/2015 | לה ליגה | 34 | 8 | 4 | 0 | — | — | — | — | — | — | 38 | 8 |
| מאלגה | סה"כ | סה"כ | 56 | 12 | 6 | 1 | — | — | 0 | 0 | — | — | 62 | 13 |
| סאות'המפטון | 2015/2016 | פרמייר ליג | 12 | 0 | 1 | 0 | 2 | 0 | 4 | 0 | — | — | 19 | 0 |
| סאות'המפטון | סה"כ | סה"כ | 12 | 0 | 1 | 0 | 2 | 0 | 4 | 0 | — | — | 19 | 0 |
| ריאל סוסיאדד | 2016/2017 | לה ליגה | 35 | 11 | 6 | 4 | — | — | 0 | 0 | — | — | 41 | 15 |
| ריאל סוסיאדד | 2017/2018 | לה ליגה | 30 | 8 | 2 | 1 | — | — | 6 | 1 | — | — | 38 | 10 |
| ריאל סוסיאדד | 2018/2019 | לה ליגה | 30 | 5 | 4 | 1 | — | — | 0 | 0 | — | — | 34 | 6 |
| ריאל סוסיאדד | סה"כ | סה"כ | 95 | 24 | 12 | 6 | — | — | 6 | 1 | — | — | 113 | 31 |
| ריאל בטיס | 2019/2020 | לה ליגה | 8 | 1 | 0 | 0 | — | — | — | — | — | — | 8 | 1 |
| ריאל בטיס | 2020/2021 | לה ליגה | 16 | 2 | 4 | 2 | — | — | — | — | — | — | 20 | 4 |
| ריאל בטיס | 2021/2022 | לה ליגה | 33 | 16 | 6 | 2 | — | — | 7 | 2 | — | — | 46 | 20 |
| ריאל בטיס | 2022/2023 | לה ליגה | 22 | 4 | 1 | 0 | — | — | 3 | 0 | 1 | 0 | 27 | 4 |
| ריאל בטיס | 2024/2025 | לה ליגה | 6 | 0 | 1 | 1 | — | — | 4 | 1 | — | — | 11 | 2 |
| ריאל בטיס | סה"כ | סה"כ | 85 | 23 | 12 | 5 | — | — | 14 | 3 | 1 | 0 | 112 | 31 |
| אל-ריאד (השאלה) | 2023/2024 | ליגת העל הסעודית | 16 | 1 | 1 | 0 | — | — | — | — | — | — | 17 | 1 |
| אל-ריאד (השאלה) | סה"כ | סה"כ | 16 | 1 | 1 | 0 | — | — | — | — | — | — | 17 | 1 |
| קדיס (השאלה) | 2023/2024 | לה ליגה | 16 | 3 | 0 | 0 | — | — | — | — | — | — | 16 | 3 |
| קדיס (השאלה) | סה"כ | סה"כ | 16 | 3 | 0 | 0 | — | — | — | — | — | — | 16 | 3 |
| סה"כ קריירה | סה"כ קריירה | סה"כ קריירה | 328 | 70 | 38 | 14 | 2 | 0 | 26 | 4 | 1 | 0 | 397 | 85 |
סטטיסטיקת קריירה > נבחרת

מעודכן ל-31 במרץ 2015
| שנה | הופעות | שערים |
| --- | --- | --- |
| 2015 | 1 | 0 |
| סה"כ | 1 | 0 |
תארים > קבוצות

ריאל בטיס
גביע המלך: 2021/2022
תארים > נבחרות

נבחרת ספרד עד גיל 19
אליפות אירופה בכדורגל עד גיל 19: 2011, 2012
תארים > אישיים

שחקן החודש בלה ליגה: דצמבר 2021